recursal/SuperWikiNEXT-32B huggingface dataset:
Mohamed Bazoum in 2023.
**Mohamed Bazoum** (Arabies: محمد بازوم; gebore 1 Januarie 1960) is 'n Nigerse politikus wat van 2021 tot 2023 as die 10de president van Niger gedien het. Hy het die amp in April 2021 aanvaar nadat hy die 2020-2021 presidentsverkiesing gewen het en 'n mislukte staatsgreep oorleef het. Hy is in Julie 2023 uit sy amp onthef ná 'n staatsgreep gelei deur lede van die presidensiële wag en die gewapende magte.

Voordat hy president geword het, het hy gedien as die president van die Nigerse Party vir Demokrasie en Sosialisme (PNDS-Tarayya). Hy het ook as minister van buitelandse sake gedien van 1995 tot 1996 en weer van 2011 tot 2016. Hy was in 2016 kortstondig minister van die staat by die Presidensie en is later tussen 2016 aangestel as minister van staat vir binnelandse sake tot sy verkiesing as president in 2021, toe hy bedank het om te fokus op die deelname aan die 2020–21 presidensiële verkiesing. Bazoum het die tweede ronde van die presidensiële verkiesing gewen met 55.67% van die stemme teen voormalige president Mahamane Ousmane. Hy is 'n Soennitiese Moslem en die eerste Arabiese (Diffa Arabiese) president van Niger. Op 13 Augustus 2023 het die militêre junta van Niger aangekondig dat hy Mohamed Bazoum en sy plaaslike en buitelandse medepligtiges "voor die bevoegde nasionale en internasionale owerhede wil vervolg vir hoogverraad en die ondermyning van die interne en eksterne veiligheid van Niger". Op 30 November 2023 het Mohamed Bazoum se familie beweer dat hulle sedert 18 Oktober 2023 nie meer met hom kontak gehad het nie, en het "beledigende arrestasies en deursoekings" wat sommige van hulle teiken, aan die kaak gestel.
**Jean-Claude Camille François Van Varenberg** (gebore 18 Oktober 1960), beter bekend as **Jean-Claude Van Damme** is 'n Belgiese vegkunstenaar, akteur, filmmaker, vegchoreograaf en omgewingsbewuste. Gebore en grootgemaak in Brussel, België, het sy pa hom op tienjarige ouderdom ingeskryf vir vegkunsklasse, wat daartoe gelei het dat Van Damme aan verskeie karate- en skopbokskompetisies deelgeneem het. Met die begeerte om akteur te word, verhuis hy in 1982 na die Verenigde State, waar hy eers los take verrig het en in kleiner rolle in verskeie films gespeel het, totdat hy sy breekslag gekry het as die hoofrol in die vegkunsfilm *Bloodsport* (1988). 

Van Damme het 'n gewilde aksiefilmster geword en opgevolg met lokettreffers soos *Cyborg* (1989), *Kickboxer* (1989), *Lionheart* (1990), *Death Warrant* (1990), *Double Impact* (1991), *Universal Soldier* (1992), *Nowhere to Run* (1993), *Hard Target* (1993), *Timecop* (1994), *Street Fighter* (1994), *Sudden Death* (1995), *The Quest* (1996) en *Maximum Risk* (1996). Na 'n afname het Van Damme na prominensie teruggekeer met die bekroonde misdaaddrama *JCVD* (2008). Sy eerste wyd vrygestelde aksiefilm sedert 1999 was *The Expendables 2* (2012), waarin hy die skurk vertolk het, teenoor Sylvester Stallone. Van daar af het Van Damme voortgegaan met aksiefilms en uitgebreide stemwerk gedoen.

Buiten toneelspel ondersteun Van Damme verskeie omgewingsbewuste groepe in die openbaar en werk aan sy doel om beroemdes en mede-akteurs byeen te kry om veilige hawens vir bedreigde spesies te skep.

Vroeë lewe en onderwys
----------------------

Van Damme is op 18 Oktober 1960 in Berchem-Sainte-Agathe, Brussels, België, gebore as die seun van Eliana en Eugène Van Varenberg, 'n rekenmeester en bloemis. Sy pa is van Brussel en tweetalig, en sy ma is Vlaams en praat Nederlands. Van Damme is Rooms-Katoliek grootgemaak. Sy ouma aan vaderskant was Joods.

Hy het op tienjarige ouderdom met vegkuns begin, toe sy pa het hom by 'n Shōtōkan Karate-skool inskryf. Sy style bestaan uit Shōtōkan Karate en Skopboks. Hy behaal 'n swart gordel in karate op 18. Hy het begin om met gewigte te oefen om sy liggaamsbou te verbeter, wat later tot 'n mnr. België liggaamsboutitel lei. Op 16-jarige ouderdom begin hy om balletklasse vir vyf jaar te neem. Volgens Van Damme is ballet "'n kuns, maar dit is ook een van die moeilikste sportsoorte. As jy 'n ballet-oefensessie kan oorleef, kan jy 'n oefensessie in enige ander sportsoort oorleef. "Later neem hy sowel Taekwondo as Muay Thai op.

Filmografie
-----------

### Rolprente

* *Bloodsport* (1988)
* *Kickboxer* (1989-2018)
* *Cyborg* (1989)
* *Lionheart* (1990)
* *Double Impact* (1991)
* *Universal Soldier* (1992-2012)
* *Nowhere to Run* (1993)
* *Hard Target* (1993)
* *Timecop* (1994)
* *Sudden Death* (1995)
* *The Quest* (1996)
* *Inferno* (1999)
* *Replicant* (2001)
* *In Hell* (2003)
* *Until Death* (2007)
* *JCVD* (2008)
* *The Expendables 2* (2012)
* *Dragon Eyes* (2012)
* *Kung Fu Panda 2*
* *Kung Fu Panda 3* (2011-2016)

### Televisiereekse
Koördinate: 54°26′38.91″N 18°34′0.3″O﻿ / ﻿54.4441417°N 18.566750°O﻿ / 54.4441417; 18.566750

Krzwt Domek
Gedurende die nag
**Krzywy Domek** ( Pools vir "kromhuis") is 'n buitengewone gebou in Sopot, Pole.

Krzywy Domek is in 2004 gebou. Dit is ongeveer 4 000 vierkante meter groot en maak deel uit van die Rezydent-winkelsentrum. Op die grondvloer is daar kommersiële persele, soos 'n voedselarea, kroeë, soesji eetplek, Costa-koffiewinkel, 'n skoonheidssalon en 'n speletjieskamer. Die gebou is ook die setel van onder andere plaaslike tak van Radio RMF FM en RMF Maxxx.

Die gebou is ontwerp deur Szotyńscy & Zaleski, wat geïnspireer is deur die sprokiesillustrasies en tekeninge van Jan Marcin Szancer en Per Dahlberg. Dit kan vanaf die Monte Cassino- of Morskastraat ingegaan word.

Krzywy Domehet die eerste plek behaal op die lys van die 50 vreemdste geboue ter wêreld, opgestel deur Portal Village of Joy.

Galery
------

* IngangIngang
* SyaansigSyaansig
* BinnekantBinnekant

Sien ook
--------

* Dansende huis
**El Salvador** het die eerste land in die wêreld geword wat **bitcoin** as wettige betaalmiddel gebruik het, nadat dit in 2021 deur die Wetgewende Vergadering van El Salvador goedgekeur is. Nayib Bukele, die president van El Salvador, het hom daarvoor beywer. Hy het beweer dat dit die ekonomie sal verbeter deur sodoende die bankwese vir Salvadorane makliker te maak, en ook buitelandse investering sal aanmoedig. Die besluit is beide internasionaal en binne El Salvador gekritiseer weens die wisselvalligheid van bitcoin, die omgewingsimpak daarvan en die gevolglike gebrek aan deursigtigheid rakende die regering se fiskale beleid.

Geskiedenis
-----------

### Agtergrond

Die colón (SVC) was die amptelike geldeenheid van El Salvador vanaf 1892 totdat dit op 1 Januarie 2001 deur die Amerikaanse dollar vervang is, toe die Wetgewende Vergadering van El Salvador die Monetêre Integrasiewet goedgekeur het onder die administrasie van voormalige president Francisco Flores. Die wet het die vrye sirkulasie van die Amerikaanse dollar in El Salvador gemagtig en die colón uit sirkulasie verwyder. Die doel van die dollarisering van El Salvador was om finansiële stabiliteit te bewerkstellig deur buitelandse investering aan te moedig en transaksiekoste van internasionale handel te verlaag.

Die regering was egter nie in staat om monetêre beleid na dollarisering te beheer nie, aangesien die waarde van geldeenheid gekoppel was aan die Verenigde State se Federale Reserweraad. Die wisselkoers, wat op een Amerikaanse dollar vasgestel is, gelykstaande aan 8,75 colóns, het die koopkrag van die bevolking verminder. Dollarisering het El Salvador se uitvoere vertraag omdat dit nie kon meeding teen die ondergewaardeerde geldeenhede van ander ontwikkelende lande soos China nie. Die gebrek aan finansiële geletterdheid het die bevolking van El Salvador benadeel, aangesien hulle nie geweet het hoe om die Amerikaanse dollar te gebruik nie, en ook nie die waarde daarvan verstaan het nie.

Internasionale oorbetalings het in 2020 23% van die BBP uitgemaak.  Dit word tans deur geldsenders gedoen, wat op 'n persoonlike basis werk. 

In 2019 het die dorpie El Zonte bitcoin as 'n betaling aangeneem na 'n skenking van $100 000 se bitcoin van 'n anonieme skenker.  Die skenking het gekom met die bepaling dat die dorp 'n sirkulêre ekonomie aanneem wat op bitcoin gebaseer is. Baie inwoners in El Zonte het nie toegang tot bankdienste gehad nie, en het toegang verkry tot bitcoin deur mobiele toestelle en Bitcoin OTM'e in kommersiële gebiede. Die dorpie het sedertdien bekend geword as "Bitcoin Beach", en is aangehaal as 'n voorbeeld van die gebruik van kriptogeldeenheid as wettige betaalmiddel deur voorstanders van bitcoin. Vanaf 2022 het Honduras en Guatemala ook pogings aangewend om toeriste te lok deur die gebruik van bitcoin in "bitcoin-hubs."
Die **passieblom** of ***Passiflora caerulea*** is ’n spesie blomplante wat inheems aan Suid-Amerika is (Argentinië, Paraguay, Uruguay en Brasilië). Dit is ’n vinnig groeiende, bladwisselende of half-immergroen rankplant wat sowat 10 meter of hoër word. Die blare is handvormig en die blou-wit, geurige blomme het opvallende kroondrade in blou, wit en bruin stroke. Die ovaalvormige, oranje vrug van sowat 6 cm lank is eetbaar, maar smaakloos.

Eienskappe
----------

Die passieblom is ’n bosagtige klimplant. Die blare lyk soos ’n mens se uitgestrekte hand en het vyf lobbe (soms drie of sewe). Aan die onderkant van elke blaar is ’n hegrank van 5–10 cm lank wat om ’n draad of heining krul om die plant regop te hou.

Die blom van 10 cm breed is kompleks, met vyf kroon- en vyf kelkblare wat eenders lyk: witterig en omring deur ’n kroon van blou of pers drade, dan vyf groen-geel meeldrade en drie pers stempels. Die vrug is ’n ovaalvormige, oranje-geel bessie van 6 x 4 cm; dit bevat verskeie sade. Soogdiere en voëls eet die vrugte en versprei dan die sade. Mense kan dit ook eet, maar dit is smaakloos.

Die plant is nie juis geskik vir binnenshuis nie, maar kan in ’n pot in ’n kweekhuis of sonnige vertrek gehou word. Dit word dikwels gebruik teen mure of as ’n dekplant. In tropiese streke sal dit heeljaar blom.

### Kultivars

’n Paar kultivars is van die spesie gekweek.

* 'Chinensis' (kroondrade ’n dowwer blou)
* 'Constance Elliot' (spierwit, geurige blomme)
* 'Grandiflora' (blomme tot 20 cm in deursnee)
* 'Hartwiesiana' (wit blomme)
* 'Regnellii' (baie lang kroondrade)

Die spesie is ook in talle hibriede gebruik.

Kultuur
-------

Die blom van die passievrug is die nasionale blom van Paraguay. Die ingewikkelde struktuur daarvan het ’n Christelike simboliek daaraan verleen. Elke blomdeel verteenwoordig ’n ander deel van die kruisiging: die vyf meeldrade die vyf wonde aan Christus se liggaam, die drie stempels die drie spykers en die styl van die pilaar van die kruis, die kroondrade die doringkrans, en die vyf kroon- en vyf kelkblare die 10 dissipels (sonder Judas en Petrus).

Probleme
--------

As die plant nie blom nie, kry dit te min lig of te veel bemesting. Plantluise kan ook voorkom.

Galery
------

* Die vrug.Die vrug.
* ’n Nabyskoot van die blou passieblom.’n Nabyskoot van die blou passieblom.
* 'Constance Elliot' met sy wit blom.'Constance Elliot' met sy wit blom.
Huppelbaan na die vergetelheid (die dood) in Barcelona, 'n vorm van galgehumor (2003)
**Galgehumor** is 'n vorm van humor wat gebaseer is op die leed of swaarkry van andere (of op eie leed) met as doel om te spot of te amuseer. Hierbenewens is daar ook 'n ooreenkoms met sinisme, waarby 'n negatiewe houding teenoor die maatskappy (of 'n deel daarvan) tot uiting kom. Dikwels word hierdie, meestal oordrewe, vorm van humor gebruik om die leed te relativeer of 'n reaksie by die toeskouer te ontlok.

Galgehumor draai dikwels rondom taboe-onderwerpe wat oor die algemeen by die meeste mense 'n baie gevoelig saak is, soos byvoorbeeld die dood. In normale omstandighede word humor wat rondom hierdie tema draai afgekeur of besonder smaakloos gevind. Die doel van galgehumor is dan ook om die publiek ongemaklik te laat voel. Op die juiste moment en in die juiste omstandighede kan hierdie vorm van humor egter ook help om spanning weg te neem of leed te relativeer. Omdat elke individu egter sy eie morele en etiese grense het, is die reaksie by die publiek nie altyd voorspelbaar nie.

'n Oostenrykse ondersoek uit 2017 toon aan dat daar aanwysings is dat galgehumor meer gewaardeer word en beter begryp word deur mense met 'n hoër intelligensie en 'n hoër opleidingsvlak. Vir faktore soos emosionele onstabiliteit en aggressiwiteit geld juis die teendeel.
Romp van die DC-10 wat in 1979 op Erebus, Antarktika, neergestort het. Foto geneem 25 jaar na die ongeluk.
Die **Erebus-ramp** het op 28 November 1979 plaasgevind toe Air New Zealand-vlug 901 (TE-901) in Berg Erebus op Rosseiland, Antarktika gevlieg het, en al 237 passasiers en 20 bemanningslede aan boord gesterf het. Air New Zealand het sedert 1977 geskeduleerde Antarktiese besigtigingsvlugte bedryf. Hierdie vlug was veronderstel om die oggend Auckland-lughawe te verlaat en 'n paar uur oor die Antarktiese kontinent te vlieg, voordat dit in die aand via Christchurch na Auckland sou terugkeer.

Die aanvanklike ondersoek het tot die gevolgtrekking gekom dat die ongeluk hoofsaaklik deur vlieënierfout veroorsaak is, maar openbare kritiek het dit gelei tot die instelling van 'n koninklike kommissie van ondersoek na die ongeluk. Die kommissie, onder voorsitterskap van regter Peter Mahon QC, het tot die gevolgtrekking gekom dat die ongeluk hoofsaaklik veroorsaak is deur 'n verstelling aan die koördinate van die vlugbaan die aand voor die ramp, tesame met 'n versuim om die vlugbemanning van die verandering in te lig, met die gevolg dat die vliegtuig, in plaas daarvan om deur die rekenaar deur die McMurdo sont gerig te word (soos die bemanning gelei is om te glo), in plaas daarvan herlei is na 'n baan direk in die rigting van berg Erebus. Regter Mahon se verslag het Air New Zealand daarvan beskuldig dat hy "'n georkestreerde litanie van leuens" aanbied, en dit het gelei tot veranderinge in seniorbestuur by die lugredery. Die Geheime Raad (*Privy Council*) het later beslis dat die bevinding van 'n sameswering 'n skending van natuurlike geregtigheid was en nie deur die getuienis ondersteun word nie.

Die ongeluk is die dodelikste ongeluk in die geskiedenis van Air New Zealand, die dodelikste lugvaartongeluk in Antarktika en een van Nieu-Seeland se dodelikste vredestydrampe.
**Eienskappe**| **Algemeen** |
| --- |
| Naam | Sinksulfied |
| Struktuurformule vanStruktuurformule van  |  |
| Chemiese formule | ZnS |
| Molêre massa | [g/mol] |
| CAS-nommer | 1314-98-3   |
| Voorkoms | wit vastestof   |
| Reuk | reukloos |
| **Fasegedrag**   |
| Selkonstantes | a=540,9pm    |
| Ruimtegroep | F43m  |
| Nommer | 216   |
| Strukturbericht | B3 |
| Smeltpunt | 1700 °C |
| Kookpunt |  |
| Digtheid | 4,1 [g/cm3] @25°C |
| Oplosbaarheid | onoplosbaar  |
| Ksp | 2 10-25 |
| **Suur-basis eienskappe** |
| pKa |  |
| **Veiligheid** |
| Flitspunt |   |
| LD50 | >15 000 [mg/kg] (rot; oraal)  |
| LC50 | 5 040 [mg/m3] (rot; inaseming; 4 uur)  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Sinksulfied** is 'n sout van sink met waterstofsulfied (H2S) met die chemiese formule ZnS..

Dit is 'n wit vastestof wat as die minerale sfaleriet en wurtziet in die natuur gevind word.
Dit is 'n halfgeleier met 'n bandgaping van 3,6-3,8 eV.

Kristalstrukture
----------------

Die stabiele vorm teen kamertemperatuur wat β‐ZnS genoem word het die kubiese sfalerietstruktuur (B3 in die strukturbericht-klassifikasie. Dit is 'n geordende binêre weergave van die diamantstruktuur. Albei atoomsoorte is in tetraëdriese omringing deur vier atome van die ander soort.

Teen 1024°C gaan dit oor in die heksagonale wurzietstruktuur (B4). Die omringing bly dieselfde maar die stapeling verander. Wurtziet is 'n metastabiele fase by kamertemperatuur.

Eienskappe
----------

Sinksulfied is moeilik om te oksideer of te hidroliseer. Dit is baie onoplosbaar. Die stof is nie toksies en word baie gebruik. Dit is moontlik om dit in nanodeeltjies, nanodraadjies, nanobuisies of nanolagies te vervaardig. Dit word as fotokatalisator gebruik.

Sinksulfied is onoplosbaar in water maar dit los op in verdunde sure soos soutsuur en stel daarby die toksiese en onwelriekende H2S-gas vry:

{\displaystyle ZnS(s)+2HCl(aq)\rightarrow Zn^{2+}(aq)+2Cl^{-}(aq)+H\_{2}S\uparrow }
Zinksulfied kan ook met yster(III)soute en suurstof uitgeloog word:

{\displaystyle ZnS(s)+2Fe^{3+}\rightarrow Zn^{2+}+S\downarrow +2Fe^{2+}}
Fe(III) kan dan met suurstof teruggevorm word:

{\displaystyle 4Fe^{2+}+O\_{2}+4H^{+}\rightarrow 4Fe^{3+}+2H\_{2}O}
Die stof kan deur verhitting in lug in die oksied omgeskakel word en dan met koolstof tot die metaal gereduseer:

{\displaystyle 2ZnS(s)+3O\_{2}(g)\xrightarrow {hitte} 2ZnO(s)+2SO\_{2}\uparrow }
{\displaystyle ZnO(s)+C\xrightarrow {hitte} Zn+CO\uparrow }
**Gnaeus Pompeius Magnus** (29 September 106 v.C. – 29 September 48 v.C.) was 'n Romeinse generaal en politikus.

Hy is Pompeius Strabo se seun en word saam met hom bekend tydens die Sosiale Oorlog. Hy steun Sulla (83-82 v.C.) en onderdruk Lepidus se opstand in 77 v.C. Hy hou 'n veldtog teen Sertorius in Hispania en ná sy terugkoms in Italië onderdruk hy daar Spartakus se slawe-opstand en word in 70 v.C. konsul.

Pompeius het homself bewys as 'n uiters bekwame generaal en admiraal in 67 v.C.Hy word vir drie jaar bevelhebber of *nauarch* (Grieks: skip, *naus*, en heerser, *archos*) om die seerowers van die Middellandse See uit te roei. So 'n opdrag is nooit voorheen gegee nie. Hy het 'n meesterplan in werking gestel. Hy het die Middelandse See-gebied in dertien distrikte verdeel en aan elk van sy luitenante een van die gebiede toegeken. Elke luitenant moes dan die seerowers in sy distrik beveg totdat hulle vasgekeer was tussen die magte van elke distrik.

Ná veldtogte teen die seerowers van die Middellandse See, beëindig hy die oorlog teen Mithridates VI in die ooste. Hy eis Syria op as Romeinse provinsie en rig sy aandag op Judea. In 65 bedreig die leër van Aretas III van Arabië Jerusalem. Pompeius stuur sy legioene onder M. Scaurus om hulle te verdryf en beheer te kry oor Judea. Antipater van Idumaea probeer die konings van Judea Hyrcanus en Aristobulus te oortuig dat hulle die Romeine moet vra om hulle koningskap te bevestig, maar Aristobulus wil hom nie aan Rome onderwerp nie. Pompeius neem hom gevange in die tempel van Jerusalem in 63 v.C. en verlaag die posisie van Hyrcanus tot *ethnarchos* pleks van koning. Judea word so 'n vasalstaat van Rome.

Na Mithridates se selfmoord in 63 keer Pompeius terug na Rome. In 62 hou hy 'n triomftog en ontbind sy leër. Hy vra vir die senaat om sy soldate grond te gee en sy beleid in die ooste goed te keur. Ongelukkig kry hy baie teenstand van Cato en Lucullus.

Hy word daarom lid van die Eerste Driemanskap met Caesar en Crassus. Hy trou met Caesar se dogter Julia (59). Caesar gaan na Gallië om dit te verower. Pompeius bly in Rome waar hy baie probleme het met Clodius Pulcher en sy teenstanders in die senaat. In 54 sterf Julia en in 53 verloor Crassus die slag van Carrhae.

In 49-48 breek 'n burgeroorlog uit en verloor hy teen Caesar in die slag van Pharsalus (9 Augustus 48). Hy vlug na Egipte waar hy by aankoms in Alexandrië vermoor word.

Seuns
-----

* Gnaeus Pompeius, Pompeius die jongere
* Sextus Pompeius

Bron
----

* KENNIS,  vol 7, 1980, bl. 1414-1415, ISBN 0 7981 0829 0
**Wouter Basson** (6 Julie 1950) is 'n Suid-Afrikaanse kardioloog wat tydens die apartheidsjare die hoof van ’n geheime chemiese wapenprogram van die destydse regering was. Die media het na hom as die "Gifdokter" en "Dokter Dood" verwys. Hy is in 2002 van 67 klagtes teen hom vrygespreek, nadat hy in 1999 met volle salaris van sy militêre pos geskors is. Die staat se appèl teen die uitspraak en hul aansoek by die Grondwethof is van die hand gewys.

Basson is onder andere daarvan beskuldig dat hy 'n "dodelike driedubbele mengsel (*cocktail)*" van kragtige inspuitbare spierverslappers verskaf het wat deur die Suid-Afrikaanse Weermag (SAW) tydens Projek "Coast" teen hulle vyande gebruik is. 'n Verslag van die Verenigde Nasies het die bestanddele van die *cocktail* as ketamien, suksinielcholien, en tubokurarien geïdentifiseer.

In 2013, ná 'n 6 jare lange ondersoek, het 'n tugpaneel van die Raad op Gesondheidsberoepe hom op vier aanklagte van "onprofessionele" en "onetiese" gedrag skuldig bevind. Basson het hulle hof toe gesleep en gesê dat daar geen getuies teen hom geroep is nie. Vonnisoplegging kon gevolglik nie plaasvind nie en hy is nie van die mediese rol geskrap nie.

Op 27 Maart 2019, ses jaar nadat Basson skuldig bevind is aan onetiese optrede deur 'n HPCSA-komitee, het die hooggeregshof in Gauteng beslis dat daar vooroordeel bestaan onder die komiteelede wat die dissiplinêre verhoor voorgesit het. Die regter het beslis dat die verrigtinge (wat deur die HPCSA teen Basson ingestel is) onreëlmatig en onbillik was, en toon 'n totale miskenning van Basson se regte. Die verhoor (en dus die bevinding van onetiese gedrag deur die komitee) is dienooreenkomstig tersyde gestel. Die HPCSA was van plan om teen die uitspraak te appelleer.

Verdere naleeswerk
------------------

* Chandre Gould & Marlene Burger (2002). *Secrets and Lies: Wouter Basson and South Africa's Chemical and Biological Warfare Programme*. Struik Publishers. ISBN 978-1-86872-341-6.
* Glenn Cross (2017). *Dirty War: Rhodesia and Chemical Biological Warfare, 1975-1980*. Helion & Company. ISBN 978-1-911512-12-7.
'n **Meervoud** is die vorm van 'n selfstandige naamwoord wat dui op meer as een entiteit. In Afrikaans word dit meestal gevorm deur 'n agtervoegsel of 'n verbuiging van die enkelvoudvorm van die selfstandige naamwoord.

In Afrikaans is die lidwoord wat meervoude voorafgaan *die*. Die lidwoord '*n* word nooit voor meervoude gebruik nie. In vele ander tale beïnvloed meervoudigheid ander woorde in die sin, maar in Afrikaans bly die meeste ander woorde onveranderd met die gebruik van enkelvoud teenoor meervoud.

Voorbeelde in Afrikaans
-----------------------

In aanpassing by "oplaag" ontstaan woorde soos "bylaag" en "toelaag", wat groot verwarring omtrent die korrekte meervoudsvorm meebring.

Hier volg enkele voorbeelde van meervoude in Afrikaans:

* hoofweg, hoofweë
* vlag, vlae
* hemp, hemde
* voog, voogde
* slagding, slaggoed
* sakeman, sakemanne

### Uitgang op -f

Wanneer 'n woord op 'n **-f** eindig, val die -f soms weg, dan sit ons 'n -we in plek van die -f, byvoorbeeld:

* geloof, gelowe
* stof, stowwe
* hof, howe

### Afkappingsteken

Sekere woorde kry 'n afkappingsteken (of apostroof) ( **'** ) voor die **s** (gewoonlik wanneer die enkelvoud geëindig het op 'n e, i, o, u of beklemtoonde a).

* karba's (klem is op die "a")
* oumas, paddas, malvas (klem is nie op die "a" nie)
* relê's
* sari's (Indiese uitrusting)
* foto's; disko's (eintlik "diskoteke")
* risiko's
* balju's
* senu's
* leeus (Leeus eindig nie met 'n "u" nie, maar 'n "eeu")

### Geen enkelvoud

Daar is sekere woorde wat net in die meervoud gebruik word, byvoorbeeld:

* fiemies
* semels
* masels
* pampoentjies (kindersiekte)

### Geen meervoud

*Water* het geen meervoudsvorm nie. 
*Goud* het geen meervoudsvorm nie. 
Sekere enkelvoude het geen ooreenstemmende meervoudsvorm nie. In sulke gevalle kan die lidwoord '*n* ook nie gebruik word nie, byvoorbeeld:

* goud
* water

Kyk ook
-------

* Handwoordeboek van die Afrikaanse Taal (HAT)
* Woordeboek van die Afrikaanse Taal (WAT)
* Wikipedia:Riglyne vir voorbladartikels
* Afrikaanse Woordelys en Spelreëls
* Grondbeginsels van die Afrikaanse spelling
* Wikipedia:Algemene spelfoute
* Speltoetser
* Spelling
* Woordeboek
* Hoofletter
* Koppelteken
* Deelteken
* Kappie (leesteken)
* Akuut-aksentteken
* Gravis-aksentteken
**Kjell Stefan Löfven** (Sweedse uitspraak: [ˈsteːfan lœˈveːn]; amptelik *Löfvén*; gebore op 21 Julie 1957) is 'n Sweedse politikus wat sedert 2014 as premier van Swede dien en sedert 2012 leier van die Sosiaal-Demokratiese Party.

Nadat hy die skool verlaat het en sy verpligte militêre diens in die Sweedse Lugmag voltooi het, kwalifiseer Löfven as 'n sweiser en het daarna 'n aktiewe vakbondlid begin. Hy het opgestaan om verkies te word as 'n ombudsman binne die Sweedse metaalbewerkersunie (SMU) en is uiteindelik verkies tot die eerste voorsitter van IF Metall in Januarie 2006, 'n belangrike nuwe vakbond wat uit 'n aantal kleiner vakbonde, insluitend die SMU, gestig is. om saam te smelt.

Na die bedanking van Håkan Juholt, in Januarie 2012, is Löfven eenparig deur die uitvoerende raad van die Sosiaal-Demokratiese Party gekies om hom as die nuwe leier van die party te vervang. Dit het Löfven ook die leier van die opposisie gemaak, ondanks die feit dat hy destyds nie 'n setel in die Riksdag gehad het nie.

Löfven het die Sosiaal-Demokrate in die 2014-verkiesing gelei. Ondanks die aanvanklike meningspeiling, het die party slegs 'n enkele setel verower, maar weens die swak prestasie van die regerende Moderate Party, wat 23 setels verloor het, kon Löfven 'n minderheids-koalisieregering met die Groen Party vorm. Hy is op 3 Oktober as premier van Swede aangestel. Hy het 'n tweede termyn in die nasleep van die onoortuigende verkiesing in 2018 verseker, waarin beide hoofpartye verliese gely het; na 'n maande lange sluimering wat 'n nuwe rekord opgestel het vir die vorming van die regering, kon Löfven onthoudings van LP's wat tot die Sentrumparty, die linkse party en die liberale behoort, verseker en is hy in Januarie 2019 deur die Riksdag herkies.
*Linaceae*, die vlasfamilie, is familie wat tot die orde *Malpighiales* hoort. Die ongeveer 450 spesie van hierdie familie is almal kruid- of struikagtig, en die meeste van hulle is van die trope afkomstig. Die genus *Linum* is uit ŉ ekonomiese oogpunt gesien die belangrikste. Veselvlas (*Linum usitatissimum*) is reeds 5 000 jaar gelede in Mesopotamië verbou. 

Van die lande rondom die Middellandse See het die gewas na ander dele van Europa versprei. Deur die stingels in water te lê, kom die basvesels vry, waaruit daar dan na bewerking linne gespin word. Uit die sade van die vlasplant word lynsaadolie, wat onder meer vir die vervaardiging van olieverf gebruik word, gepars. Die residu (oorblyfsels) word saamgepers en in die vorm van lynkoeke as veevoer gebruik. Sommige vlassoorte, soos *Linum grandiflorum*, word as sierplante gekweek.

Genera
------

Die familie bestaan uit nege genera:

* *Anisadenia* Wall. ex Meisn.
* *Hebepetalum* Benth.
* *Hugonia* L.
* *Indorouchera* Hallier f.
* *Linum* L.
* *Radiola* Hill
* *Reinwardtia* Dumort.
* *Roucheria* Planch.
* *Tirpitzia* Hallier f.

Bron
----

* Wêreldspektrum, 1982, ISBN 0908409591, volume 18, bl. 26

|  |  |
| --- | --- |
| Taksondatabasisse | 
* Wd: Q155951
* EoL: 4315
* EPPO: 1LINF
* FloraBase: 22842
* FNA: 10510
* FoC: 10510
* Fossilworks: 55716
* GBIF: 2493
* GRIN: 658
* iNaturalist: 51308
* IPNI: 30003859-2
* ITIS: 29200
* NCBI: 4004
* Tropicos: 42000244
* VASCAN: 157
* Watson & Dallwitz: linaceae
* WoRMS: 414836

 |
*Sachertorte* in die Weense Hotel Sacher word tradisioneel met 'n sjokoladeseël versier en met ongesoete slagroom bedien
Sacher-winkel in Wene
Die Hotel Sacher in Wene
Die koffiehuis en fynbakkery Demel het sy eie weergawe van die befaamde koek geskep
Die **Sachertorte** word as die wêreld se bekendste koek beskou. Die sjokoladekoek het sy oorsprong in die Oostenrykse hoofstad Wene en is vir die eerste keer in 1832 deur die sestienjarige Franz Sacher (1816–1907), 'n tweedejaarse leerjonge aan die hof van Prins Metternich, gebak nadat hy die opdrag gekry het om 'n buitengewone nagereg vir 'n amptelike onthaal te skep. Sy seun Eduard Sacher het die resep later met couverture en appelkooskonfyt verfyn. In 1876 het Eduard Sacher die Restourant en Hotel Sacher gestig.

Net die hoofbestanddele van die geheime resep is bekend. Watter bestanddele gebruik mag word, word deur die Oostenrykse Departement van Gesondheid se Kode van kosbestanddele (Latyns: *Codex Alimentarius Austriacus*, Duits: *Österreichisches Lebensmittelbuch*) bepaal. Volgens kenners speel die verskillende sjokoladesoorte, wat vir die koek gebruik word, en hul mengselverhouding 'n beslissende rol.

Volgens die Hotel Sacher word jaarliks meer as 270 000 *Sachertorten* vervaardig, waarvoor 1,2 miljoen eiers, 80 ton suiker, 70 ton sjokolade, 37 ton appelkooskonfyt, 25 ton botter en 30 ton koekmeel benodig word. *Original Sacher-Torte* is 'n handelsmerk van die Hotel Sacher, en die koek is net beskikbaar in die Hotel Sacher in Wene, die Hotel Sacher in Salzburg, die Café Sacher in Innsbruck, die Café Sacher in Graz, die Sacher-winkel in Bozen (Bolzano, Suid-Tirool) en op die internasionale lughawe Wene-Schwechat. Daarnaas kan dit ook by die Hotel se aanlynwinkel bestel word.

Die Hotel Sacher het dekades gelede 'n regsaak teen die Weense fynbakkery Demel begin, wat ook 'n *Original Sacher-Torte* aangebied het, en eers in 1955 kon dié saak deur die Weense handelsgeregshof besleg word. Sedert 1965 word hierdie koek onder die naam *Demel's Sachertorte* bemark. Demel se koek verskil ten opsigte van die appelkonfyt-laag, wat hier in die middel van die koek lê en nie regstreeks onder die sjokolade-glasering nie.

Aangesien Sachertorte 'n relatief droë koek is, word dit in Oostenryk meestal met (ongesoete) slagroom bedien. Oorspronklik het fynproewers dit met 'n glasie cognac geniet.
*God Speed!*, deur Edmund Leighton, 1900: 'n laat Victoriaanse siening van 'n lady wat gesels met 'n ridder wat op pad is na 'n geveg.
**Hoofse liefde** (Engels: *courtly love*; Frans: *amour courtois*) was in die Middeleeue 'n kulturele vorm van 'n verfynde liefdesbelewing wat klem gelê het op adellikheid en ridderlikheid. 

Die Middeleeuse letterkunde is vol voorbeelde van ridders wat op avonture gaan en verskeie dienste lewer aan ladies vanweë hulle "hoofse liefde". Dié soort liefde was oorspronklik 'n soort fiksie wat vir die vermaak van die adel geskep is, maar mettertyd 'n groter gehoor gelok het. In die hoë Middeleeue is 'n "liefdespel" ontwikkel om dié idees as 'n stel sosiale parktyke. Hoofse liefde is as 'n verrykende praktyk beskou.

Geskiedenis
-----------

Hoofse liefde het aan die einde van die 11de eeu ontstaan aan die howe van byvoorbeeld Akwitanië, Provence en Boergondië. In beginsel was dit 'n eksperiment tussen erotiese begeerte, 'n spirituele vervulling, 'n "liefde wat terselfdertyd ongeoorloof en moreel verheffend, passievol en gedissiplineerd, vernederend en hartverheffend, menslik en voortreflik was". Die onderwerp was gewild onder musikante, digters en minnesangers. Groot skywers soos Dante, Francesco Petrarca en Geoffrey Chaucer het daaroor geskryf.

Dit het veral die bewondering van 'n edelman behels vir 'n onbereikbare, gewoonlik getroude, vrou. In die meeste gevalle is 'n platoniese vriendskap gevorm. 

Ridders het dikwels in riddertoernooie hulle oorwinning opgedra aan die onbereikbare vrou.

Mabel
-----

* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* GND: 4039496-7
* LCCN: sh98007565

 |
**Josevata Taliga** "**Joe**" **Rokocoko** (uitgespreek [rokoˈðoko], gebore op 6 Junie 1983) is 'n voormalige Nieu-Seelandse professionele rugbyspeler wat op die vleuelposisie gespeel het.

Rokocoko, gebore in Fidji, het in Nieu-Seeland grootgeword en vir die Blues en Auckland gespeel. Hy het later vir die Franse klubs Bayonne en Racing 92 gespeel. Hy het tussen 2003 en 2010 68 wedstryde vir Nieu-Seeland gespeel en 46 drieë gedruk. Hy is Nieu-Seeland se gesamentlike tweede-voorste driedrukker.

Loopbaan
--------

Rokocoko het in die 2003 Super 12-seisoen vir die Blues gespeel. Hy het sy eerste verskyning vir die All Blacks op 14 Junie 2003 teen Engeland gemaak. Hy het 'n hoë treftempo vir die All Blacks gehad, hy het 25 drieë in sy eerste 20 toetse gedruk en die All Blacks enkelseisoen-rekord vir toetsdrieë wat voorheen deur Jonah Lomu en Christian Cullen gedeel is, verbeter. Sy 17 toetsdrieë wat hy in 2003 gedruk het, is gelyk aan die wêreldrekord gehou deur Daisuke Ohata van Japan. Die Internasionale Rugbyspelersvereniging het hom in 2003 as nuwe speler van die jaar aangewys. Sy ongelooflike spoed is al baie keer deur sy loopbaan waargeneem. Op 19 Junie 2004, in die All Blacks se tweede toets teen Engeland, het Rokocoko die Engelse verdediging vir drie drieë in 'n 36–12 All Blacks-oorwinning oor die heersende Wêreldbeker-rugbykampioen versplinter.

Rokocoko het teruggekeer na die All Blackspan vir die 2005-Drienasiesreeks en sy terugkeer met 'n twee-drie-poging in die All Blacks se deurslaggewende tuiswedstryd teen die Springbokke beklemtoon. Teen die einde van die 2006-seisoen het hy 35 drieë in 39 toetswedstryde gedruk – en in totaal 46 drieë saam met die All Blacks in 68 toetse gedruk, insluitend 4 driekuns: teen Frankryk (2003), Australië (2003), Engeland ( 2004) en Roemenië (2007). Hy het sy eerste drie sedert die 2007 Rugbywêreldbeker teen Italië in Junie 2009 gedruk.

### Vertrek na Frankryk

In 2011, ná 68 wedstryde vir Nieu-Seeland en 96 vir die Blues, het hy by Aviron Bayonnais vir die Top 14 geteken. Hy het altesaam vier seisoene vir Aviron Bayonnais gespeel, waar hy gedurende sy tyd daar 'n posisionele verandering van vleuel na senter gemaak het. In Julie 2015 is aangekondig dat Rokocoko 'n kontrak met Racing Metro 92 onderteken het, en by 'n magdom ander Nieu-Seelanders sal aansluit wat hul beroep by dié klub in Parys beoefen. Hy het op Vrydag 21 Augustus 2015 vir hulle gedebuteer, waar Racing Metro 'n epiese oorwinning oor Toulon in die Stade Mayol in Toulon behaal het. In die eindstryd van die 2015–16 Top 14-seisoen het Rokocoko 'n drie gedruk toe Racing Toulon geklop het.

Persoonlike lewe
----------------

Hoewel gewoonlik bekend as Joe, het Rokocoko die Nieu-Seelandse rugbybestuur gevra om sy geboortenaam, Josevata, op spanvrystellings te lys.

Rokocoko is in Januarie 2008 getroud met Beverly Politini, die dogter van Howard Politini, 'n majoor in die Fidji-weermag, by 'n troue wat deur 'n groot aantal All Blacks bygewoon is. Hulle het 'n seun genaamd Cypress Rokocoko.
**Eienskappe**| **Algemeen** |
| --- |
| Naam | Magnesiumoksied |
| Struktuurformule vanStruktuurformule van  |  |
| Chemiese formule | MgO |
| Molêre massa | 40,3 g/mol |
| CAS-nommer | 1309-48-4   |
| Voorkoms | Wit vaste stof |
| **Fasegedrag**   |
| Selkonstantes | 419 pm    |
| Ruimtegroep | Fm3m   |
| Strukturbericht | B1 |
| Smeltpunt | 2852 °C |
| Kookpunt | 3600 °C |
| Digtheid | 3,63 [g/cm3] |
| Oplosbaarheid | onoplosbaar |
| **Suur-basis eienskappe** |
| pKa |  |
| **Veiligheid** |
| Flitspunt | onbrandbaar |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Magnesiumoksied** is 'n verbinding van magnesium en suurstof met formule MgO

Die stof is 'n diamagnetiese isolator. Die bandgaping is 4,43 eV.

Chemiese eienskappe
-------------------

Magnesiumoksied word gevorm by verbranding van magnesium:

{\displaystyle 2Mg(s)+O\_{2}(g)\rightarrow 2MgO}
Hierdie verbrandingsreaksie is in die eerste helfte van die 20ste eeu dikwels gebruik as ligbron by die fotografie. Die rook van magnesiumoksied was nogtans 'n probleem.

Magnesiumoksied kan ook deur verhitting van magnesiumkarbonaat verkry word:

{\displaystyle MgCO\_{3}(s)\xrightarrow {hitte} MgO(s)+CO\_{2}\uparrow }
Hierdie reaksie is hoe *magnesia*, soos die oksied genoem word, ook uit dolomitiese kalksteen verkry word. Die terugreaksie kan ook optree. Dis die rede dat magnesiumoksied blootgestel aan die lug stadig koolstofdioksied opneem en in geslote houers bewaar moet word.

Met water word die amper onoplosbare hidroksied gevorm:

{\displaystyle H\_{2}O(l)+MgO(s)\rightarrow Mg(OH)\_{2}(s)}
Die pH van die versadigde oplossing in water is 10,3.
Dit is oplosbaar in verdunde sure, maar onoplosbaar in alkohol en organiese oplosmiddels.

Aanwendings
-----------

In sport soos gewigoptel word magnesia gebruik om die hande rof te maak.

Magnesiumoksied word in die organiese chemie toegepas. Dit is 'n matig basiese reagens wat gebruik word in asilerings en alkielerings, oksidasies, reduksies. Dit fungeer ook as 'n soliede oppervlak om reaksies uit te voer, soos by ringopening van tersiêre amiene, nitrering van aromatiese asetale, hidrohalogenering, dehidrohalogenering en karbonilering van organokwikverbindings.
|  |  |
| --- | --- |
|  | Hierdie artikel bevat nie ’n bronnelys nie, wat beteken dat die inhoud nie geverifieer kan word nie. Enige bevraagtekende inligting mag dus ook mettertyd verwyder word. Help Wikipedia deur betroubare bronne tot die artikel by te voeg.
 |

Ed White voer die eerste Amerikaanse ruimtewandeling uit
'n **Ruimtewandeling** is enige aktiwiteit wat deur 'n ruimtevaarder buite 'n ruimtetuig uitgevoer word buite die Aarde se waarneembare atmosfeer. Die term geld veral vir 'n ruimtewandeling wat uitgevoer word buite 'n vaartuig wat om die Aarde wentel (soos die Internasionale Ruimtestasie), maar word ook gebruik in verwysings na die verkenning op die maan se oppervlak deur ses pare Amerikaanse ruimtevaarders in die Apollo-program tussen 1969 en 1972.

Geskiedenis
-----------

Net soos met die lansering van die eerste satelliet en die plasing van die eerste mens in die ruimte, het die Sowjetunie weer die wêreld verstom deur op 18 Maart 1965 die eerste ruimtewandeling uit te voer. Aleksei Leonof van die Woschod 2-ruimtetuig het 12 minute buite die ruimtetuig deurgebring.

Die eerste Amerikaanse ruimtewandeling is op 3 Junie 1965 uitgevoer deur Ed H. White van die tweede bemande Gemini-vlug, Gemini 4. Dit het 21 minute geduur.

|  |  |
| --- | --- |
| Normdata Edit this at Wikidata | 
* GND: 7741435-4
* LCCN: sh85046593

 |
**Eienskappe**| **Algemeen** |
| --- |
| Naam | Litiumnitried  |
| Sistematiese naam | Litiumnitried |
| Struktuurformule vanStruktuurformule van  |  |
| Chemiese formule | Li3N |
| Molêre massa | 34,83 [g/mol] |
| CAS-nommer | 26134-62-3   |
| Voorkoms | Rooibruin vastestof |
| **Fasegedrag**   |
| Selkonstantes | a=365,8 pm; c=387,4pm   |
| Ruimtegroep | P6/mmm  |
| Nommer | 191 |
| Smeltpunt | 840-850°C |
| Kookpunt |  |
| Digtheid | 1,3 [g/cm3] @ 25 °C |
| Oplosbaarheid | reageer met water |
| **Suur-basis eienskappe** |
| pKa |  |
| **Veiligheid** |
| Flitspunt |  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Litiumnitried** is 'n verbinding van litium en stikstof in sy -3 oksidasietoestand. Die chemiese formule is Li3N

Kristalstrukture
----------------

### α-Li3N

α-Li3N word uit die elemente gevorm by 400°C. Dit kristalliseer in 'n gelaagde heksagonale struktuur. Lae met Li2N wissel met suiwer litiumlae af in die c-rigting.

### β-Li3N

β-Li3N word by drukke hoër as 0,4-1 GPa gevorm. Dit kan by 4 GPa in suiwer vorm verkry word en is metastabiel by kameromstandighede, maar dit skakel weer om na α-Li3N by verhitting tot 500 °C. Dit het 'n heksagonale struktuur met 'n ander simmetrie (ruimtegroep P63/mmc). Dit het ook lae, maar die samestelling van die nitriedlae is LiN.  β-Li3N se struktuur is in teenstelling tot die α-fase s'n gebaseer op heksagonale digpakking. Wat as Li3N verhandel word is dikwels 'n mengsel van α-fase en β-fase.

### γ-Li3N

Bo 36-45 GPa word γ-Li3N gevorm. Dit het 'n kubiese struktuur.

Fisiese eienskappe
------------------

α-Li3N het 'n bandgaping van 1,81(1) eV en β-Li3N 2,14(1) eV.

α-Li3N is 'n superioniese geleier met 'n ioniese geleibaarheid van ~ 6 10-3 S/cm. Sy Young se modulus is hoog.

Chemiese eienskappe
-------------------

Litiumnitried (α-fase) reageer tussen 170 en 210 °C met waterstof volgens:

{\displaystyle Li\_{3}N+2H\_{2}\rightleftarrows Li\_{2}NH+LiH+H\_{2}\rightleftarrows LiNH\_{2}+2LiH}
Die tweede stap, die vorming van litiumamied LiNH2 uit litiumimied Li2NH verloop reeds by laer temperature.

Die reaksie kan teen hoër temperature omgekeer word en waterstof opnuut vrygestel. Die teenwoordigheid van litiumhidried is egter belangrik, omrede van die ontbinding van die amied in die imied, wat ammoniak vrystel volgens:

{\displaystyle 2LiNH\_{2}\rightarrow Li\_{2}NH+NH\_{3}}

Gebruike
--------

Dit word as materiaal gebruik om waterstof te stoor en as materiaal wat in organiese liggewende diodes (OLEDs) elektrone injekteer. Dit is ook 'n grondstof vir die produksie van litiumioonbatterye.
Bo: Linte word geknip op 2014 se ekspo. Onder: Porno-sterre by die vloervertoning in 2015.
Die **AVN Adult Entertainment Expo** (**AEE**) is ’n konvensie en handelskou vir die volwassevermaakbedryf wat elke jaar in Januarie in Las Vegas, Nevada, gehou word. Dit word deur die tydskrif *AVN* geborg. AEE is die grootste handelskou vir pornografie in die VSA. In 2007 het meer as 30 000 mense dit bygewoon en 355 maatskappye uitstallings gehad.

Beskrywing
----------

Die AEE duur vier dae. Die eerste twee dae is net vir lede van die volwassevermaakbedryf, terwyl die ander twee dae oop is vir aanhangers wat handtekeninge, foto's en gedenkwaardighede soek. Een van die grootste aspekte van die ekspo is dat die meeste van die volwassevermaakbedryf se sterre ’n verskyning maak. In 2018 is dit van 24 tot 27 Januarie gehou.

Die AVN-prystoekenning vind op die laaste aand van die ekspo plaas. Van 2012 af word die ekspo by die Hard Rock Hotel & Casino in Las Vegas gehou.

Sien ook
--------

* AVN-prys

Skakels
-------

* Amptelike webtuiste

* Wikimedia Commons het meer media in die kategorie AVN Adult Entertainment Expo.

* Hierdie artikel is in sy geheel of gedeeltelik uit die Engelse Wikipedia vertaal.
**Ruhan du Toit** is 'n Suid-Afrikaanse sanger. Hy het in Port Elizabeth grootgeword en woon tans in Pretoria. Hy is al sedert 1993 in die musiekbedryf en sing in ses tale, veral Afrikaans en Engels. 

Op tienjarige ouderdom het Du Toit sy eerste soloalbum, *Die Hemel Is* (1994) uitgereik en daarna nog drie: *Mensekind* (1995), *I believe* (1997) en *Sal ek jou kom haal* (2008). Hy het ook twee duetalbums, *Sound of Silence* (2000) en *Langpad* (2006), saam met sy broer, Jeanré, opgeneem. 

Du Toit het in 2012 by die musiekgroep Touch of Class aangesluit en het 'n paar jaar saam met die kitaarspeler Deon van der Merwe opgetree. Die Engelse liedjie *The Sound of Silence* van Simon & Garfunkel, as deel van dié groep, was een van sy groot treffers. Hy het intussen besluit om op 'n sololoopbaan te fokus. Sy vyfde soloalbum, *Monumentaal*, is al beskikbaar.

Diskografie
-----------

### Soloalbums

* *Die Hemel Is* (1994)
* *Mensekind* (1995)
* *I believe* (1997)
* *Sal ek jou kom haal* (2008)
* *Moumentaal* (2021)

### Duetalbums

* *Sound of Silence* (2000)
* *Langpad* (2006)
| **Milleriet** |
| --- |
|    |
| Millerietnaalde in kalsiet-geode  |
| Formule | NiS  |
| Nickel-Strunz (10) | 2.CC.20    |
| Kleur | liggeelkoperkleur  |
| Streep | groenerig swart  |
| Glans | metalliek  |
| Hardheid | 3 -3,5 (Mohs)  |
| Transparansie | opaak  |
| Ruimtegroep | R3m  |
| Strukturbericht-kode | B13  |
| Eenheidsel | a = 9.607 Å, c = 3.143 Å |
| \* Lys van minerale |
| Portaal  Geologie |

**Milleriet** is 'n mineraal genoem na die Engelse mineraloog William Hallowes Miller (1801-1880). Dit is 'n nikkelsulfied en het die formule NiS.

Struktuur
---------

Milleriet se struktuur is die argetipe van die strukturbericht-klassifikasie se B13-struktuur. Nikkel-atome is omring deur vyf swawelatome in 'n vierkante piramide. Die nikkelatome kom in trosse van drie atome voor, wat se afstande kort genoeg is dat daar metaal-metaal-bindings moet wees.

Elektroniese eienskappe
-----------------------

Milleriet is die stabiele allotroop onder 600K. Dit ondergaan 'n oorgang na 'n heksagonale α-fase wat ander elektriese en magnetiese eienskappe besit. Milleriet is 'n metallieke geleier. Die valensband het 'n sterk kovalent-gemengde karakter tussen die Ni 3d en S 3p golffunksies. Die oorgangstemperatuur is baie van die druk afhanklik.
**Eienskappe**| **Algemeen** |
| --- |
| Naam | Indiumfosfied |
| Struktuurformule vanStruktuurformule van  |  |
| Chemiese formule | InP |
| Molêre massa | 145,8[g/mol] |
| CAS-nommer | 22398-80-7   |
| Voorkoms | donkergrys vastestof |
| **Fasegedrag**   |
| Selkonstantes | a= 590 pm   |
| Ruimtegroep | F43m  |
| Nommer | 216   |
| Strukturbericht | B3 |
| Smeltpunt | 1 070 °C  |
| Kookpunt |  |
| Digtheid | 4,81 [g/cm3] |
| Oplosbaarheid | Onoplosbaar in water  |
| Cp(s) | 45,4 [J/molK]  |
| ΔfHɵ | -88,7 [kJ/mol]  |
| Sɵf(s) | 59,8 [J/molK]  |
| ΔfGɵ | -77,0 [kJ/mol] |
| **Suur-basis eienskappe** |
| pKa |  |
| **Veiligheid** |
| Flitspunt |  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Indiumfosfied** is 'n verbinding van indium en fosfor met die chemiese formule InP.

Dit is 'n halfgeleier met 'n bandgaping van 1,3 eV @ 25°C. Die beweeglikheid van die elektrone is baie hoog: ~4600 [cm2/Vs] en van die holtes ~150 [cm2/Vs]. In mengkristalle kan die bandgaping wissel van 0,3 tot 1,3 eV.

Kristalstruktuur
----------------

Soos die meeste III-V-halfgeleiers kristalliseer die stof in die kubiese sfaleriet-struktuur, wat die kode B3 van die strukturbericht-klassifikasie verteenwoordig.

Vervaardiging
-------------

Indiumfosfied word gewoonlik verkry deur 'n indiumsout soos InCl3 te laat reageer met 'n anorganise of organiese bron van fosfor. Fosfien is 'n voorbeeld hoewel is baie toksies is. 'n Ander moontlikheid is natriumfosfied.

Gebruike
--------

InP is een van die materiale wat reeds gereeld vir halfgeleierlasers vir optiese transceivers gebruik word omdat dit materiaaleienskappe het soos hoë elektronmobiliteit, lae kragverbruik en lae geraasprestasie. Silikon is die halfgeleier wat die meeste in die veld van halfgeleiertoestelle gebruik word, maar vir volgende-generasie kommunikasie-infrastruktuur (5G / 6G kommunikasie, datasentrums), is daar vraag na hoër spoed en groter kapasiteit. Hoewel dit duurder is, wen indiumfosfied in 2023 markvoorkoms om op hierdie nuwe eise te reageer.
**Eienskappe**| **Algemeen** |
| --- |
| Naam | Koperindiumselenied |
| Struktuurformule vanStruktuurformule van  |  |
| Chemiese formule | CuInSe2 |
| Molêre massa | 336,28 [g/mol] |
| CAS-nommer | 12018-95-0   |
| Voorkoms | grysswart   |
| Reuk | Reukloos |
| **Fasegedrag**   |
| Selkonstantes | a=578,4 pm ; c=1161,6 pm   |
| Ruimtegroep | I42d  |
| Nommer | 122   |
| Strukturbericht | E1₁ |
| Smeltpunt | 968°C |
| Kookpunt |  |
| Digtheid |  |
| Oplosbaarheid | onoplosbaar |
| **Suur-basis eienskappe** |
| pKa |  |
| **Veiligheid** |
| Flitspunt | nie-brandbaar |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

  

**Koperindiumselenied** is 'n selenied van koper in sy +1 oksidasietoestand en indium in sy +3 toestand. Die formule van die stoigiometriese vorm is CuISe2. Dit word dikwels α-CIS genoem.

α-CIS is 'n halfgeleier met 'n direkte bandgaping van ongeveer 1,04 eV. Hierdie halfgeleier kan in sonselle aangewend word. Die doeltreffendheid as fotovoltaïese materiaal het in 1975 vir die eerste keer die 'magiese' 10% oortref en sedertdien is daar baie navorsing op hierdie verbinding en variasies soos CIGS (waar indium gedeeltelik deur gallium vervang is).
Dunne lae van CIGS word nu as kommersiële selle aangebied. Mengkristalle kan gevorm word tussen CuInSe2 en CuGaSe2. Dit vergroot die bandgaping tot 1,68 eV vir die suiwer galliumverbinding. Hoewel in die laboratorium doeltreffendhede van >20% bereik is, is kommersiële CIGS s'n gewoonlik 12%-14%.

Kristalstrukture
----------------

Die α-fase van koperindiumselenied, wat by kamertemperatuur stabiel is, kristalliseer in die chalkopiriet-struktuur, wat in die strukturbericht-klassifikasie die E11-tipe genoem word. Hierdie struktuur is 'n geordende weergawe van die sfaleriet-struktuur (B3) met metaalatome in die tetraëderholtes binne 'n kubiese digpakking.
Die α-fase ondergaan kongruente eerste orde oorgang na die wanordelike sfalerietstruktuur (α->δ teen 810°C). Dit smelt byna kongruent teen 986°C.

Die α-fase kan effens nie-stiogiometries wees in die indiumryke rigting maar nie in die koperryke rigting nie. Die δ-fase het 'n taamlik wye homogeniteitsgebied.